Artur Hermann von Rühl

Art(h)ur Hermann von Rühl (ukj 17. veebruar 1899, Laiksaare vald Pärnumaa – 2. juuli 1975 Göttingen) oli Eesti metsateadlane ja geobotaanik.Eesti teaduse biograafiline leksikon, 3. köide

Elulugu
Art Rühl oli baltisakslane ja riigimetsaülema poeg.

Lõpetas 1917 Pärnu Aleksandri Gümnaasiumi ja 1926 TÜ metsandusosakonna; diplomitöö "Pärnumaa parkides ja metsades leiduvatest võõramaa puuseltsidest", magistritöö (1927, TÜ) "Kilingi metskonna metsatüüpidest"; metsandusdoktor (1935, TÜ), väitekiri "Studien über die Bodenvegetation der Wälder der Pärnu-Niederung und West-Alutaguse mit besonderes Berücksichtigung waldbaulicher Fragen". Oli 1918–20 Kilingi metskonna metsnik ja abimetsaülem, 1923–24 Polli metskonna abimetsaülem, 1924–28 Kilingi abimetsaülem ja metsaülem, 1928–31 Pärnu ringkonna metsarevident, 1931–39 Püssi metskonna revident-metsaülem. Asunud 1939 Saksamaale, töötas 1939–40 Preisimaal Buchbergi metskonna assistendina, 1940–44 Liebuschi metskonna metsavalitsejana, 1945–51 Reinhauseni metskonna assistendina, olles samal ajal Göttingeni linna ja maakreisi metsa- ja puidumajanduse volinik. 1951–53 Göttingeni Ülikooli metsandusteaduskonna assistent, 1953–59 dotsent ja 1959–65 professor metsakasvatuse põhialuste alal.

Teadustöö
Uurimisvaldkonnad: metsabotaanika ja metsanduslik geobotaanika, metsatüpoloogia ja dendroloogia, metsakasvatus. Üle 60 teaduspublikatsiooni.

Viited

Teoseid
 Pärnumaal leiduvatest võõramaa puuseltsidest. // TÜ metsaosakonna Toim 9. Tartu, 1926
 Versuch einer Anwendung der Cajanderschen Waldtypenlehre in Estland. // TÜ metsaosk Toim 10. Tartu, 1927
 Angaben über die Humusazidität der Pflanzenunionen estlandischer Wälder. // Looduseuurijate Seltsi Aruanded (1936) 41, 3–4
 Geobotanische Untersuchungen in der Wäldern des südwestl. und nordöstl. Eesti. // Looduseuurijate Seltsi Aruanded (1936) 42, 3–4
 Ratva raba looduskaitse reservaadi taimkattest. // Looduskaitse II (1940), Tallinn
 Über die Waldgesellschaften Estlands. // Eesti Tehnika Seltsi Rootsis aastaraamat III (1960). Stockholm.

Kirjandus
 EE 8, 274
 EE 14, 445
 Album Academicum Universitatis Tartuensis 1918–1944. I–III. Trt, 1994, II, 194
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 150
 EM (1928), 2, 44–45
 EM (1930), 8, 185–194
 EM (1935), 8, 291
 Tuiskvere, B. Dr. Arthur Rühl 60-aastane. // Eesti Metsamees Eksiilis 29 (1959), 22–25
 Margus, M., Meikar, T. TÜ põllum-teaduskonna metsaosk, 54.


Kategooria:Eesti metsateadlased
Kategooria:Eesti geobotaanikud
Kategooria:Eesti metsaülemad
Kategooria:Göttingeni ülikooli professorid
Kategooria:Tartu Ülikooli põllumajandusteaduskonna vilistlased
Kategooria:Sündinud 1899
Kategooria:Surnud 1975
Kategooria:Baltisakslased